Kultúr 2 Bisztró Csömör

Szalonkazene - gramofonnal
2025-11-19 18:00 - 21:00 UTC | Kultúr 2 Bisztró, Vörösmarty utca 2., Csömör, 2141, Hungary
Te is mindig vágyakozva nézted a Poirot filmek 20-as, 30-as évekbeli világát? November 19-én szerdán 18.00 órakor itt a lehetőség az időutazásra! Bartha Zoltán Ágoston szenvedélyesen gyűjti a régi korok tánczenéit, méghozzá gramofonlemezeken. Ha nálad is bujkál a padláson ilyen, hozd magaddal, lejátszuk, sőt, ha nincs szükséged rá, Ágoston meg is vásárolja. Gyertek, idézzük fel együtt a régi korok hangulatát! Jegyek a https://cooltix.hu/event/68f73cfeb132c59486cffc63 oldalon, vagy elővételben a helyszínen, 3 000 forintos áron válthatóak.

Szalonkanyargó - Csömör "madaras" utcái ornitológus szemével
2025-11-05 18:00 - 23:00
Tudod, milyen utcában laksz? Hát persze! De mit tudsz az utcád névadójáról? November 5-én szerdán 18.00 órakor új sorozatunkban ,,végigjárjuk” Csömör utcáit, egy-egy hozzáértő kalauzolásával. Első alkalommal Lendvai Csaba ornitológus mesél nekünk héjákról, sasokról, főnixekről, hollókról és szarkákról. Várjuk a ,,madaras” utcák lakóit és mindenkit, aki szeretné jobban megismerni Csömört. A program ingyenesen látogatható

Szalonka Keltető - Hutter Anett - Meseszó Egyesület - 2025.11.08.
2025-11-08 10:00
Mással ne kukoricázz, de velünk igen! November 8-án szombaton 10 00 órakor családi programmal várjuk a kicsiket és nagyokat. Mi a málé, ami olyan gyakori étel a magyar népmesékben? Kóstold meg! Morzsolj kukoricát, készíts csutkababát és hallgasd Hutter Anett színes, magával ragadó meséit és dalait! Jegyek a https://cooltix.hu/event/68f73b3968c56963b58f2959 oldalon, vagy elővételben a helyszínen, 2500 Ft/család válthatóak
